Dobbel (basketball)

En dobbel-dobbel, forkortet DD, er et internasjonalt basketballuttrykk som defineres ved at en spiller oppnår et tosiffret tall i noen av kategoriene: Poeng, returer, målgivende pasninger, stjelinger eller blokkerte skudd. Den mest vanlige kombinasjonen av en dobbel-dobbel er kombinasjonen mellom poeng og returer, deretter poeng og målgivende pasninger.

Dobbel-dobbeler er nokså vanlig, i motsetning til trippel-dobbel og firdobbel-dobbel. Dette gjelder særlig den amerikanske NBA-ligaen der det ofte er vanlig at en spiller på laget oppnår denne utmerkelsen i en kamp.

 En firdobbel-dobbel betyr at en spiller oppnår et tosifret tall i fire av kategoriene poeng, returer, målgivende pasninger, stjelinger eller blokkerte skudd. Firdobbel-dobbeler er vanligere enn femdobbel-dobbeler, men generelt er firdobbel-dobbeler svært uvanlige.
 En femdobbel-dobbel betyr at en spiller oppnår et toesifret tall i alle fem av kategoriene poeng, returer, målgivende pasninger, stjelinger og blokkerte skudd. Dette er en nesten umulig å oppnå, men det er én spiller som har klart det. Det var den kvinnelige basketballspilleren Tamika Catchings da hun spilte basketball på high school for Duncanville High School som oppnådde 25 poeng, 18 returer, 11 målgivende pasninger, 10 stjelinger og 10 blokkeringer i 1997. Ikke nok med at dette er en utrolig bragd i NBA, der det spilles fire omganger á 42 minutter; men i high school varer kampene kun en tredjedel av denne tiden.

 Dobbel-dobbel 

 Spesielle dobbel-dobbeler 
Spesielle dobbel-dobbeler er sjeldne «dobble dobbel-dobbeler» der en spiller får minst 20 i to av de fem kategoriene. I tillegg har vi «trippel dobbel-dobbeler», der en spiller får minst 30 i to av de fem kategoriene, og nesten umulige «firdobbel dobbel-dobbel», der en spiller får minst 40 i to av de fem kategoriene. Det er kun Wilt Chamberlain som har oppnådd en firdobbel dobbel-dobbel, han har fått utmerkelsen hele åtte ganger:
41 poeng og 40 returer mot Syracuse Nationals den 4. november 1959.
44 poeng og 42 returer mot Boston Celtics den 15. januar 1960.
58 poeng og 42 returer mot Detroit Pistons den 25. januar 1960.
44 poeng og 45 returer mot Syracuse Nationals den 6. februar 1960.
56 poeng og 45 returer mot Los Angeles Lakers den 21. januar 1961.
78 poeng og 43 returer mot Los Angeles Lakers den 8. desember 1961.
50 poeng og 41 returer mot Detroit Pistons den 26. oktober 1962.
50 poeng og 40 returer mot Detroit Pistons den 22. november 1964.

 NBA sesongledere i dobbel-dobbeler siden 1986 
 Rangering Navn DD 1. Karl Malone 779 2. Shaquille O'Neal 726 3. John Stockton 696 4. Tim Duncan 695 5. Kevin Garnett 681 6. Hakeem Olajuwon 673 7. Charles Barkley 620 8. Patrick Ewing 563 9. David Robinson 543 10. Dikembe Mutombo 469
Sist oppdatert 15. januar 2011.

 Trippel-dobbel 
En trippel-dobbel, forkortet TD, er en spiller oppnår som et tosifret tall i tre av kategoriene poeng, returer, målgivende pasninger, stjelinger eller blokkerte skudd. Den mest vanlige kombinasjonen av en trippel-dobbel er kombinasjonen mellom poeng, returer, målgivende pasninger.

Trippel-dobbeler er vanligere enn firdobbel-dobbeler, men ikke fullt så lette å oppnå som dobbel-dobbeler. I NBA er trippel-dobbeler ikke særlig vanlige. Som oftest får hvert lag kun litt under 10 av disse på en hel sesong, som består av 82 kamper. På college skjer en trippel-dobbel svært sjelden. Det er både fordi skuddklokka er på hele 35 sekunder istedenfor 24, og fordi hver omgang kun er på 40 minutter istedenfor de 48 i NBA. Vi ser sjelden trippel-dobbeler i internasjonalt spill også fordi omgangene også der spilles i 40 minutter.

 Trippel-dobbeler i NBA 
SesongenRangeringNavnTD1.Oscar Robertson1812.Magic Johnson1383.Jason Kidd1064.Russell Westbrook915.Wilt Chamberlain786.LeBron James627.Larry Bird598.Fat Lever439.Bob Cousy339.James Harden33

 Firdobbel-dobbel 
En firdobbel-dobbel er et tosifret tall i fire av kategoriene poeng, returer, målgivende pasninger, stjelinger eller blokkerte skudd. Den mest vanlige kombinasjonen av en firdobbel-dobbel er kombinasjonen som ikke innebærer stjelinger. Firdobbel-dobbeler er vanligere enn femdobbel-dobbeler, men ikke fullt så lette å oppnå som dobbel-dobbeler eller trippel-dobbeler. Generelt er firdobbel-dobbeler svært uvanlige, og det er kun fire spillere i NBAs historie som har klart å oppnå dette til tross for at det er mange spillere som har vært nærme ved at de kun har fått 9 i den siste kategorien de trengte for å oppnå en firdobbel-dobbel.

 Spillere som har oppnådd en firdobbel-dobbel i NBA 
NavnDatoLagStillingMotstanderMinutter spiltPoengReturerMålgivende pasningerStjelingerBlokkeringerOvertidNate Thurmond18. oktober 1974Chicago Bulls120-115Atlanta Hawks452214130 eller 112Ja (en omgang)Alvin Robertson18. februar 1986San Antonio Spurs120-114Phoenix Suns36201110100NeiHakeem Olajuwon29. mars 1990Houston Rockets120-94Milwaukee Bucks40181610111NeiDavid Robinson17. februar 1994San Antonio Spurs115-96Detroit Pistons43341010210Nei

 Diskutable firedobbel-dobbeler 
Jerry West fra Los Angeles Lakers hadde 44 poeng, tolv returer, tolv målgivende pasninger og ti blokkeringer en kamp, men siden blokkeringer ikke ble offisielt talt, og uttrykket firdobbel-dobbel ikke hadde blitt introdusert, regnes ikke dette som en firdobbel-dobbel. Dette ville sannsynligvis vært en av de første firdobbel-dobbelene i NBAs historie.

Det kan diskuteres om Hakeem Olajuwon egentlig oppnådde denne bragden to ganger, men den ene gangen ble det avgjort etter kampen at hans ene målgivende pasning ikke var det likevel, men han har til tross for dette blitt kreditert denne målgivende pasningen i statistikken sin for denne kampen. Kampen der den målgivende pasningen ble trukket fra kampoppføringen ble spilt den 3. mars 1990 mot Golden State Warriors da Olajuwon spilte for Houston Rockets. I tillegg til de ni målgivende pasningene fik han 28 poeng, 18 returer og elleve blokkeringer uten at det ble spilt noen overtid.

Se også
Fem-av-fem

Referanser

Kategori:Basketballuttrykk

de:Double (Basketball)#Double-double
en:Double (basketball)#Double-double